ไปญี่ปุ่นครั้งนี้ตั้งใจไปทานซูชิที่ตลาดปลาซึกิจิ และไหนๆก็มาทั้งทีแล้ว ขอกินแบบ Omagase สักครั้ง ได้ยินว่ามีร้านดังในตลาดปลาที่คนต่อแถวกันตั้งแต่ตี5 หรือดึกกว่านั้น ซึ่งร้านเปิดตี5 และรอไม่ต่ำกว่า3ชั่วโมง แต่ไหนๆก็มาแล้ว ยกตารางครึ่งเช้าให้ร้านนี้เลย
เราตื่นตั้งแต่ตี4ครึ่ง รีบออกมาขึ้นรถไฟตอนตี5กว่าๆ รถไฟที่นี่เริ่มวิ่งตั้งแต่ตี5 ไปถึงที่ร้านก็6โมงเช้า ซึ่งแถวก็ยาวมากกกแล้ว ประมาณ40คนได้ ความหวังมีเต็มเปี่ยม สักพักมีป้าเจ้าของร้านเดินมาบอกว่า ไม่ต่ำกว่า4ชม. นะค้า โอวววว เอาวะไหนๆก้มาละ หลายคนที่ต่อแถวถอดใจ เดินไปกินร้านอื่น แต่เรายังคงแน่วแน่ แถวเริ่มขยับเรื่อยๆ แต่สักพักนึง แถวก็นิ่ง นิ่งอยู่นานมากกก เป็นชั่วโมงไม่ขยับ จนเกือบจะไม่ทนแล้ว (สงสัยว่าลูกค้าเซตนั้นจะสั่งต่อยาวเลย) แล้วฝนก็ตก รีบวิ่งไปซื้อร่มแทบไม่ทัน และระหว่างหิวๆ ก็มีไข่หวานรองท้อง ร้านข้างๆซอยยนี้ขาย 120¥ แต่ร้านดังข้างหน้าตลาดนู้นขายแค่100¥ แต่ต้องเดืนออกไปหน่อย
ก่อนเข้ามาคุณป้าจะมาถามเราก่อนว่าเลือกแบบไหน เราก็เลือกแบบ Omagase Course แน่นอน ราคา 4,900¥ เป็นเซตที่เชฟจะจัดของที่สดที่สุดอร่อยที่สุดในวันนั้นมาให้เราจำนวน 10 คำ และเราเลือกได้เองตบท้ายอีก 1 คำ
จนเวลา 11โมงครึ่ง เราก็ได้เข้ามานั่งในร้านแล้วววเย้ๆๆพอเข้ามาในร้าน เชฟทุกคนจะทักทายลูกค้าทุกคน เสียงดังลั่นร้าน แถมลูกค้าที่นั่งอยู่เดิมก็หันมาทักทายด้วย อบอุ่นมากๆ เชฟที่นี่มีทั้งหมด3คน เราได้เชฟที่เป็นรุ่นลูก น่ารักมากๆ ถามว่าเรามาจากประเทศอะไร แล้วก็ทักทายเป็นภาษาไทย แล้วเค้าก็ถามว่า วาซาบิ โอเค๊? แล้วก็เริ่มปั้นซูชิให้เราเลย เริ่มจากคำแรก โอโทโร่ ต่อมาเรื่อยๆๆๆๆจนครบ แล้วก็ให้เราเลือกอีก1คำเป็นอันเสร็จ 
เรื่องความสดอร่อยรสชาตินี่ให้เต็ม10เลย ตั้งแต่โอโทโร่คำแรก ละลายในปากกกกกก ไม่เหมือนที่เคยกินที่ไทยเลยสักนิด ไข่หอยเม่นตัวจี๊ดที่กลัวคาวมากๆ เจอร้านนี้ไป โอยยย ไม่รู้สึกว่าคาวสักนิดเลยยยยย อร่อยมากๆๆๆๆ มีปลาหลายๆอย่างที่เราไม่เคยกิน แต่อร่อยหมด ที่นี่เค้าไม่เสริฟแซลมอนเลย สงสัยถุกไป คำสุดท้ายเราเลือกเองเป็น โอโทโร่ อร่อยๆๆๆๆๆๆ คุ้มมากๆๆๆกับราคานี้ แม้จะรอนานไปหน่อย